CELEX: 22018D1525
Language: lv
Date: 2018-09-28 00:00:00
Title: ĀKK un ES Vēstnieku komitejas Lēmums Nr. 1/2018 (2018. gada 28. septembris), ar ko sniedz apstiprinājumu Lauksaimniecības un lauku sadarbības tehniskā centra (CTA) direktoram par Centra 2001., 2002. un 2003. finanšu gada budžeta izpildi [2018/1525]

12.10.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 256/117
               
            
         ĀKK UN ES VĒSTNIEKU KOMITEJAS LĒMUMS Nr. 1/2018
         (2018. gada 28. septembris),
         ar ko sniedz apstiprinājumu Lauksaimniecības un lauku sadarbības tehniskā centra (CTA) direktoram par Centra 2001., 2002. un 2003. finanšu gada budžeta izpildi [2018/1525]
         ĀKK UN ES VĒSTNIEKU KOMITEJA,
         ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses (1), un jo īpaši tā III pielikuma 3. panta 4. punktu,
         ņemot vērā ĀKK un EK Ministru padomes Lēmumu Nr. 1/2000 (2000. gada 27. jūlijs) par pārejas posma pasākumiem, kas ir spēkā no 2000. gada 2. augusta līdz ĀKK un EK partnerattiecību nolīguma spēkā stāšanās brīdim (2),
         ņemot vērā Lauksaimniecības un lauku sadarbības tehniskā centra bilanču pārskatus par 2001., 2002. un 2003. finanšu gadu, kas pieņemti attiecīgi 2001. gada 31. decembrī, 2002. gada 31. decembrī un 2003. gada 31. decembrī,
         ņemot vērā revidentu ziņojumus par Centra pārskatiem par 2001., 2002. un 2003. finanšu gadu,
         pieņemot zināšanai Centra direktora sniegtās atbildes uz revidentu komentāriem,
         tā kā:
         
                     (1)
                  
                  
                     Centra ieņēmumi 2001., 2002. un 2003. finanšu gadā sastāvēja galvenokārt no ieguldījumiem no Eiropas Attīstības fonda, kas attiecīgi bija 13 151 076 EUR, 15 906 102 EUR un 14 880 000 EUR.
                  
               
                     (2)
                  
                  
                     Direktors Centra budžetus 2001., 2002. un 2003. finanšu gadā kopumā ir izpildījis tā, ka būtu jāsniedz viņam minēto budžetu izpildes apstiprinājums,
                  
               IR NOLĒMUSI ŠĀDI.
         
            Vienīgais pants
            Komiteja, pamatojoties uz revidentu ziņojumiem un bilanču pārskatiem par attiecīgajiem finanšu gadiem, ar šo sniedz Lauksaimniecības un lauku sadarbības tehniskā centra direktoram apstiprinājumu par Centra 2001., 2002. un 2003. finanšu gada budžeta izpildi.
         
         
            Briselē, 2018. gada 28. septembrī
            
               
                  ĀKK un ES Vēstnieku komitejas vārdā –
               
               
                  priekšsēdētāja
               
               Ammo Aziza BAROUD
            
         
         
            (1)  OV L 317, 15.12.2000., 3. lpp.
         
         
            (2)  OV L 195, 1.8.2000., 46. lpp.